nl nl af nl nl nl af af af af af af af nl af af af de nl af en fr nl af af af af de af af de de af nl en fr nl nl nl de nl af ne nl nl es ru nl af en nl fr nl en de nl en nl nl nl nl nl af nl eo nl af nl nl ceb fr en nl nl
Tuisblad Monumente Wie is ons Skakels Kontak ons
Webblad onderhou deur Paul van der Merwe
30 Augustus tot 4 September 2003
Die reëlingskomitee, steeds onder voorsitterskap van Callie Opperman, het vir hierdie fees 'n meer permanente kampterrein begin soek omdat die ligging van die 2001- fees se kampterrein probleme geskep het. Dit het die pad wat plaaslike bevolking se vee na water stap, belemmer. Onderhandelinge is daarom met John Redelinghuys, erfpaghouer van die Okapuka- ruskamp (ietwat oos van die vorige terrein), aangeknoop en omdat hy 'n goeie verhouding met die plaaslike bevolking gehad het, het hy sommer die nodige aanvoor- werk met hulle ook gedoen. Die uiteinde van die saak was dat 'n formele ooreenkoms met John en die plaaslike Ovahimba's gesluit is, mede- onderteken deur die goewerneur van die Kunene- streek. Die fees het nou 'n permanente terrein by die Okapuka- ruskamp gekry, asook op 'n stuk grond langsaan.
Nou kon Johan van Zyl en sy terreinkomitee permanente spoel- latrines, wasbakke, storte en watertenks bokant die waterlyn  oprig. 'n Begin is ook gemaak met die oprigting van 'n skuur vir stoorruimte en vir gebruik deur die erfpaghouer. 'n Ablusieblok is opgerig wat die Ovahimba's vorentoe kan aanwend om deur toerisme vir hulle 'n inkomste te genereer. Tydens feesgeleenthede sal dit alles egter gratis tot feesgangers se beskikking gestel word. Die hele terrein is ook omhein.
Weereens het nasate en belangstellendes van heinde en ver gekom om die fees by te woon, baie vanuit Suid- Afrika. 'n Verskeidenheid items en elemente het die program 'n heuglike een gemaak. Die eredienste en oordenkings is deur dr. Callie Opperman, di. Roelf du Plessis van Gobabis en Koos Kruger van Tsumeb se Gereformeerde Kerk, en emeritus- ds. Andries Alberts van die Hervormde Kerk behartig. Prof. Pieter Potgieter van die Potchefstroomse Universiteit het die feesrede gelewer.
Die verrigtinge by die monument het begin met 'n erediens, vlag- tablo en kort historiese oorsig deur Dries Horn. Hy en Johanna het met 'n paar helpers die klippe wat in 2001 daar gestapel is, verwerk tot 'n pilaar (die eerste van vier) waarin die gedenksteen inge- messel is. Oom Org Prinsloo, oudste nasaat teenwoordig, het die steen onthul. Daarna het tant Alie Henning, gebore Van der Smit, 'n krans gelê by die monument wat haar broer, Jan, in 1953 gebou het. Sy is ondersteun deur Dirkie Yssel, dogter van wyle Jan van der Smit.
Daardie aand het prof. Aldo Behrens en sy gade die voordrag- stuk 'Vergroot my Grondgebied' aangebied. Nasate wat destyds die tog deur die rivier meegemaak het, het daarna hul
Herinnerings en kostelike staaltjies met die aanwesiges gedeel. waarna die Voortrekkers 'n besondere stemming geskep het met hul fakkeltablo.
Op die laaste dag is 'n pragtige Damara- skaapram, geskenk deur Daantjie van Vuuren, saam met `n bedrag geld aan die plaaslike hoofman oorhandig om die Boere se goeie gesindheid te bewys.
Die 4x4- roete het hierdie keer uit twee dele bestaan: die eerste (met 12 voertuie) het gestrek vanaf Rietfontein al met die bekende Dorslandroete langs tot by Swartbooisdrift en betyds vir die fees. Die tweede het na die fees vanaf Swartbooisdrift na Angola vertrek. Hierdié konvooi het uit 30 voertuie bestaan en was by tye tot sewe kilometer lank! Kyknet se televisiespan het hierdie roetes meegemaak en so ‘n tweeledige dokumentêr oor die Dorslandtrek vervaardig wat op 12 Maart uitgesaai is.
Op Humpata het die groep by die Dorslandtrekmonument aan- gegaan en na 'n kort erediens deur Callie, het sy pa, oom Danie Opperman en ds. Andries Alberts (albei in Angola gebore) die gedenksteen onthul wat die komitee laat maak en saamgeneem het vir die geleentheid. Vir baie lede was die terugloop op ons voorsate se spore 'n onbeskryflike ervaring.
Na meer as twee jaar het Jurie Viljoen se volgehoue korres- pondensie en gesprekke met die betrokke amptenare van die Monumente- kommissie vrugte afgewerp en is die monument by Swartbooisdrift in 2006 uiteindelik formeel as nasionale gedenkwaardigheid verklaar. Die grafte vorm deel van die monument. Dit behels onder meer dat niemand aan die terrein mag torring of verander of dit as begraafplaas mag gebruik sonder die Kommissie se toestemming nie.
*Foto van die reëlingskomitee se dagbestuur:
Agter: Polla Swart, Polla Steyn en Carel Thomas.
Voor: Jurie Viljoen (Ondervoorsitter), Ria de Vries, Callie Opperman (Voorsitter) en Rita Viljoen.
*Foto van die Angola- gebore nasate:
Agter: Flippie Prinsloo, Org Prinsloo, Hans Vermaak, Willie Pieters, ET Meyer, Danie Opperman, Martie Jacobs.
Middel: Cielie J van Vuuren, Andries Alberts, Markus du Plessis, Simon Riekert, Hansie van den Berg, Louwtjie du Plessis, Martha Kloot.
Voor: Seuntjie van der Merwe, Marietjie Bartmann, Marthie Haupt, Lenie Honey, Alie Henning, Truia Erasmus.
Verwelkoming van die 4x4 Dorslandtrekgroep wat die oorspronklike trekroete nagery het
Feesgangers in die tent van samekoms
*Nasate wat in Angola gebore is
Ontspan in die fontein
*Dagbestuur van die 2003- fees
Elke familie trots op sy afkoms
Die Horn’s sê gesondheid!
Sonsondergang oor die rivier
Feesgangers by die monument
Alie Henning en Dirkie Yssel
Dries en Johanna Horn, ontwerpers van nuwe struktuur
Org Prinsloo en Callie Opperman
Die nageslag van Slagveld van der Merwe: Oorlog van der Merwe, Jan van der Merwe, Kasupi Mutemo en Andreas Thom
Daantjie van Vuuren oorhandig ‘n stoetram aan die Ovahimbas